[{"text_idx": "#000001", "text": "Kuidas enda eest hoolitsedes noorte vaimset tervist toetame?"}, {"text_idx": "#000002", "text": "17. aprillil ta\u0308histatakse u\u0308le-euroopalist noorteinfo pa\u0308eva ning sel aastal on fookuses noorte vaimne tervis. Noorteinfo pa\u0308eva raames kutsutakse noori u\u0308le Euroopa 1. \u2013 17. aprillini 2021 jagama temaatilisi lugusid, nii pildi, video, postituse kui artikli vormis."}, {"text_idx": "#000003", "text": "Covid-19 leviku ja sellest tulenevate piirangute ja tagaja\u0308rgede to\u0303ttu on elu muutunud no\u0303nda palju, et laastav mo\u0303ju vaimsele tervisele on ma\u0308rgatav igas vanuses inimestel. Pidev a\u0308revus, mis edasi saab, kuidas oma tervist hoida, millal ma saan na\u0308ha oma la\u0308hedasi, millal saab to\u0308o\u0308le ja kooli tagasi, on kergelt o\u0308eldes va\u0308sitav. O\u0303nneks me ta\u0308na ra\u0308a\u0308gime vaimse tervise hoidmisest palju julgemalt ja rohkem, kui varasemalt oleme seda teinud. Erinevad praktikad, vahendid ja teadmised enda vaimse tervise eest hoolitsemiseks on tehtud ka\u0308ttesaadavamaks. Noorsooto\u0308o\u0308tajad panustavad noorte vaimse tervise hoidmisesse la\u0308bi noorteinfo jagamise, kampaaniate, u\u0308leskutsete ja suhtluse hoidmise. See ei ole kerge, aga see on va\u0308ga oluline."}, {"text_idx": "#000004", "text": "Tervise Arengu Instituudi kodulehelt leian info, et Maailma Terviseorganisatsioon kirjeldab vaimset tervist kui heaoluseisundit, milles inimene realiseerib oma vo\u0303imeid, tuleb toime igapa\u0308evase elu pingetega, suudab to\u0308o\u0308tada tootlikult ja tulemusrikkalt ning on vo\u0303imeline andma oma panuse u\u0308hiskonna heaks. U\u0308htlasi on va\u0308lja toodud, et hea vaimne tervis ei ta\u0308henda ainult seda, et puudub diagnoositud psu\u0308u\u0308hikaha\u0308ire vo\u0303i psu\u0308u\u0308hiline puue. Selleks, et heaoluseisund pu\u0308siks, tuleb enda eest hoolt kanda iga pa\u0308ev ja ekstra ta\u0308helepanelik olla veel eriti siis, kui on diagnoositud mo\u0303ni vaimse tervise ha\u0308ire."}, {"text_idx": "#000005", "text": "Kui ma mo\u0303tlen noorsooto\u0308o\u0308 ja ko\u0303ikide noorsooto\u0308o\u0308tajate peale, kellega olen u\u0308le viie aasta noorsooto\u0308o\u0308tajana to\u0308o\u0308tades kohtunud, siis ma ei ole veel kohanud u\u0308htegi noorsooto\u0308o\u0308tajat, kes ei hooliks noorest ja tema tervisest. Oleme tihti vestelnud noorte vaimse tervise teemadel ja kuidas neid toetada, osalenud erinevatel koolitustel, to\u0308o\u0308tubades jne. Me teeme pidevalt samme selle suunas, et noortele oleks informatsioon ka\u0308ttesaadav ja vo\u0303imalused abi leidmiseks. Aga samas olen vestelnud noorsooto\u0308o\u0308tajatega ka nende enda vaimsest tervisest, kui va\u0308sinud me oleme olnud, kui palju on to\u0308o\u0308d, kui va\u0308he on unetunde, kui palju peab vo\u0303itlema selle eest, et meie to\u0308o\u0308d va\u0308a\u0308rtustataks ja kuidas to\u0308o\u0308 mo\u0303jutab eraelu. Need vestlused kipuvad lo\u0303ppema no\u0303nda, et me rehmame ka\u0308ega, et pole hullu, ku\u0308ll hakkama saame. Naeratame vestluse lo\u0303pus ja la\u0308heme tavalisse ru\u0308tmi tagasi, mis sest et sisimas teame, et nii kaua ei jaksa. Miks me nii teeme?"}, {"text_idx": "#000010", "text": "Kui hoolitsed oma tervise eest \u2013 nii vaimse kui fu\u0308u\u0308silise \u2013 siis na\u0308itad sellega eeskuju noorele, kellele sa vo\u0303idki olla vahel ainuke inimene, keda ta usaldab ja kelle so\u0303nade ja\u0308rgi ta toimetab. Kui ta na\u0308eb, et sina teadlikult hoolitsed oma vaimse tervise eest magades piisavalt, su\u0308u\u0308es, juues korralikult, vo\u0303ttes ette parajalt projekte ja oskad ra\u0308a\u0308kida nt ausalt oma tunnetest ja mo\u0303tetest noortega, siis tea, et noored on ta\u0308helepanelikud ja o\u0303pivad su ka\u0308itumisest palju. U\u0308htlasi oled sa palju rahulikum, ta\u0308helepanelikum ja pa\u0308riselt noortele olemas, et ma\u0308rgata nende vajadusi, murekohti ja anda noortele just seda no\u0303u ja abi, mida neil parasjagu vaja on."}, {"text_idx": "#000011", "text": "Vaimsest tervisest ra\u0308a\u0308kimine on oluline ja see on va\u0308ga lai teema. Ja ma usun, et me saame alati juurde o\u0303ppida, kuidas ja mida teha, et ennetada vaimse tervise muresid ja kuidas olla u\u0308ksteisele toeks \u2013 nii noortele kui ka kolleegidele. Hetkel to\u0308o\u0308tab Eesti Avatud Noortekeskuste U\u0308hendus koosto\u0308o\u0308s Sloveenia ja Hispaania partneritega va\u0308lja koolitust ja juhendmaterjale, millele toetuda, et iga noorsooto\u0308o\u0308taja oleks vo\u0303imeline esmatasandil noori vaimse tervise teemadel aitama. Saadame peagi sel teemal rohkem infot EANK liikmetele."}]